
Egészségügyi kiadások, egészségi állapot összefüggései Több pénz, jobb egészség?

Az egészségügy a nemzetgazdaság dinamikusan fejlődő húzóágazata, amely stratégi-ai jelentőséggel bír. Az egyes országok, régiók nemzetközi munkamegosztásban el-foglalt helyét nagyban befolyásolja az egészségügyi szolgáltatások minősége, korsze-rűsége.
Az egészségügy gazdaságélénkítő hatása megmutatkozik a munkahely teremtésével, az egészségügyi szolgáltatási piac növelésével, az egészségipar fejlesztésével. Az egészségügyhöz való korszerű hozzáállás elősegítheti az egészségügyi rendszer fej-lődését, amely így a költségvetés támasza lehet, ahelyett, hogy azt megterhelné. Az így fejlődő egészségügy pedig fokozza a tőkebefogadási képességet, hiszen ez a tágabb értelemben vett infrastruktúra része. Mindezek alapján tehát elmondható, hogy a magasabb színvonalú egészségügy nem csak következménye a magasabb fejlett-ségnek, versenyképes gazdaságnak, hanem annak kiváltója is lehet. Az egészségügy és a gazdaság tehát kölcsönösen hatnak egymásra. A hatékony, jól működő egész-ségügy hatására a humántőke egészségi állapotában bekövetkező pozitív változás javítja a versenyképességet, fokozza a gazdasági termelékenységet. Ennek következ-tében pedig emelkedik állami és egyéni szinten is a jövedelmi színvonal, ami pedig további forrásokat teremt az egészségügy számára.
Az egészség négy csatornán keresztül járul hozzá a gazdasági növekedéshez: maga-sabb termelékenység, magasabb szintű munkaerő kínálat, magasabb képzettségi szint, több lakossági megtakarítás. A társadalmi-, gazdasági állapot és az egészség között tehát egyértelmű az összefüggés. Ezt általában olyan, egymástól független mutatók határozzák meg, mint a foglalkozási státusz, a nem, az iskolai végzettség szintje, a jövedelem és a vagyoni helyzet. az egyén szintjén az iskolai végzettség javítja a szociális képességet, elősegíti az egészségesebb életvitelt azáltal, hogy tudatosabbá teszi a kockázatokat. Így ezek közvetetten, de hatással vannak az egészségügyi kiadásokra.
Mivel a gazdasági jólét és az egészség kölcsönösen hatnak egymásra, nyilvánvaló, hogy a politikai döntéshozóknak, akiknek alapvető érdeke a gazdasági növekedés, fontolóra kellene venniük az egészségbe való befektetés szükségességét. Az egész-ségmegőrző egészségügyi rendszer várhatóan csökkenti a jövőben az egészségügyi kiadások nagyságát azáltal, hogy csökkenti alakosságot érintő betegségterhet. Az egészségügyi rendszerbe való beruházás tehát az egészségbe való befektetés egyik leghatékonyabb módjának tekinthető.



